Zilborreko piercing

Zilborreko piercinga zilborraren goialdeko larruazalaren tolestura zulatuz egindako piercing mota bat da. Era berean, alderantziz edo albo batean aplika daiteke, baina ohikoagoa izaten da goiko aldean aplikatzea. Piercingik ohikoenetako eta erabilienetako bat da, baina sendatzeko denbora gehien behar duen horietako bat. Batez beste, 1-2 hilabete behar ditu sendatzeko, eta, denbora horretan, egunero hainbat zainketa egin beharko ditu, zauria infektatzeko arrisku handiagoa saihesteko. Hori aldatu egin daiteke bakoitzaren zaintzaren eta gorputzaren arabera, baina zainketa on batek infekzio-arrisku txikiagoa eta orbaintze-denbora gutxiago emango du.

 Zaintza eta higienea 
Zilborreko piercingak, lehen esan bezala, 1 eta 2 hilabete artean behar izaten ditu orbaintzeko. Beraz, lehen astean egunero egin beharreko zainketa batzuk lehenetsi beharko dira, infekzio posibleei aurrea hartzeko, infekzio horiek zaildu eta orbaintzea kaltetu baitezakete. Hori dela eta, orbaintze-prozesuan zainketen zerrenda bat bete beharko da, besteak beste:

Zer EZ EGIN:

 Gehiegizko ariketa egin eta igerilekuetara joan lehenengo asteetan.
 Oso arropa estua erabili, inguruan presio gehiegi sortzen duena.
 Eremua zikindu.

ZER EGIN:

 Egunean bi aldiz kontu handiz garbitu ur epelarekin eta itsasoko gatzarekin edo serum fisiologikoarekin.
 Ingurua kontuz manipulatu.
 Aipatutako zainketak lehenestea.

Infekzio baten kasuan, onena laguntza profesionala eskatzea da, egoerak okerrera egin ez dezan.

 Materialak 
Zilborreko piercingek material mota desberdinak izan ditzakete; ohikoenak titanioa, altzairu kirurgikoa eta tefloia dira. Urrezkoak ere aurki ditzakezu, nahiz eta garestiak izan, baita zilarrezkoak edo imitaziozkoak ere, eta ezin dira 2-3 hilabetez aldatu.

 Erreferentziak 

 Kanpo estekak 

Kategoria:Piercinga
Kategoria:Zilborra